नेपालक उपराष्ट्रपति परमानंद झा कहलैथ हँ जे राजनीतिक अस्थिरता कोनो भी देशक अर्थव्यवस्था के अस्त-वयस्त कऽ दैत छैक आ अखन यैह स्थिति नेपालक संग अछि। अपन निजी यात्रा पर वाराणसी दौरा पर आयल परमानंद झा बीतल काल्हि कहलैथ जे नेपाल मेँ बेर-बेर संसदीय चुनाव भऽ रहल अछि लेकिन एकरा जगह पर पहिले नेपाल मेँ संविधान सभा गठित होयबाक चाही,तखने जा कऽ आदर्श संसद केर चुनाव भऽ पाओत। ओ कहलैथ जे अस्थिरताक कारणे नेपाल मेँ एक्को टा विदेशी निवेश नहिँ भऽ पाबि रहल अछि!
 अखिल भारतीय मिथिला राज्य संघर्ष समितिक तत्वावधान मेँ बीतल काल्हि मनीगाछी(दरभंगा) प्रखण्ड मुख्यालय मेँ एकदिवसीय धरना मदन यादव केर अध्यक्षता मेँ भेल। मुख्य वक्ता डा॰ बैजू अपन संबोधन मेँ कहलैथ जे 'मिथिलावासी एक होइथ-संघर्षक लेल तैयार होइथ,भीख नहिँ अधिकार चाही,हमरा मिथिला राज्य चाही' केर नारा से शुरु केलैथ। डा॰ बैजू कहलैथ जे मिथिलाक विकास तखने टा संभव अछि जखन मिथिलावासी के चिरप्रतीक्षित मांग मिथिला के राज्यक दर्जा दऽ देल जाय। हम ककरो से भीख नहिँ मांगि रहल छी,बल्कि भारतीय संविधानक अनुसार मिथिला राज्यक बात कऽ रहल छी। जाहि तरहे भाषायी आधार पर केरल,महाराष्ट्र,गुजरात,मेघालय,मिजोरम राज्य निर्माण कैल गेल। 16 लाखक आबादी बला मेघालय के यदि राज्यक दर्जा भेटि सकैत अछि तखन 6 करोड़ से बेसी मैथिली भाषी लेल मिथिला राज्य कियैक नहिँ ? मिथिला राज्यक लेल जे भी संघर्ष करय पड़त कैल जायत आ परिणामक रुपे मिथिला राज्ये टा आयत! विशिष्ट अतिथिक रुपे बुचरु पासवान कहलैथ जे 'जुग-जुग से परतारि रहल छी,हमर मिथिला राज्य किए नहिँ दै छी ? एहि धरना मेँ जीवकांत मिश्र,ललन प्रसाद,प्रकाश,नरेँद्र,अवधेश यादवक संगे सैकड़ोँ लोक उपस्थित छलैथ! धरनाक बाद 8 सूत्री मांगक ज्ञापन प्रखण्ड विकास पदाधिकारी के सौँपल गेल!
 मिथिलाराज्यक मांग लऽकऽ 'राष्ट्रीय मिथिलांचल मुक्ति मोर्चा' दीससँ शुक्रदिनकें समाहरणालय केर समक्ष धरना देल गेल। एहिं कार्यक्रमक अध्यक्षता मोर्चाक राष्ट्रीय अध्यक्ष अमरनाथ झा 'भोलनजी' कएलाह। स्वागत भाषण रामलखन राम बबलू आ मंच संचालन मोर्चा केर सचिव सियाराम सदाय आ धरनाक नेतृत्व मोर्चाक राष्ट्रीय संयोजक श्याम कुमार सिंह कएलाह। धरना सभाके संबोधित करैत अमरनाथझा कहलाह की मिथिला राज्यक मांग कोनो भीख नञिं छै। इ क्षेत्रक जनआकांक्षाक अभिव्यक्ति छै। श्यामकुमारसिंह कहलाह की मिथिला राज्य लेल जाति-धरमसँ उपर उठिकऽ लड़ाई तेज करएक जरूरत अछि। ओ मिथिलाक्षेत्रक पिछड़ापन दूर करएलेल विशेष पैकेजक मांग कएलाह। डा. प्रेमकांत झा मिथिला राज्यक आंदोलनकें जन-जन धरि पहुंचाबएक गप्प कहलाह। बादमें मोर्चा दीससँ मांगक समर्थनमें राज्यपालकें संबोधित ज्ञापन डी॰एम॰के थमाओल गेल। धरना सभाके उदयचन्द्र झा विनोद, अभयानंद झा, संजय सिंह, कमल सिंह, रामएकबाल यादव, रामवरण राम, प्रो. कपिलेश्वर साह, मुनीन्द्र कुजात गांधी,अरुण कुमार, कृष्ण चन्द्र पंडित,संतोष कुमार झा कन्हैया जी, शत्रुघ्न झा,शशिनाथ जी, रामकृपाल यादव, घनश्याम झा आ तिरपित पासवान संबोधित कएलाह।
 भारतिय रेलसेवाः सीतामढ़ीके मुजफ्फरपुरसँ जोड़लाक बाद आब जनकपुरधामकें सेहो मुजफ्फरपुरसँ जोड़ल जाएत। मुजफ्फरपुर -औरई -जनकपुर रेल मार्गक निर्माण केर काज रेल्वे शुरू कए देने अछि। एहिं रूटक नोर्माण भेलाक बाद मुजफ्फरपुरक 'मान' अंतराष्ट्रीए स्तर पर आर बढ़ जाएत। मुजफ्फरपुर जिलाक भू-अर्जन अधिकारी C. O. लग परियोजना लेल भूमिक जांच केर रिपोर्ट 15 दिनमें देबएक निर्देश देलक अछि। नक्शा केर अनुसार रतवारा, बिंदवारा, कल्याणपुर, विशनपुर, औराई, घनश्यामपुर, खेतलपुर, मधुबन बेशी जकाँ एक दर्जनसँ बेसी गामक जमीन चेन्हित करएलेल कहल गेल अ्छि। C. O. राजीव रंजन राजस्वकर्मी लोकनिकें काज जल्दी पुरा करबाद निर्देश देलाह अछि।
 बिहार सरकार डीजल पर केँद्र सरकार द्वारा बढ़ाओल गेल 5 रुपया प्रति लीटर पर किछु राहत दैत 85 पैसा प्रति लीटरक कमी केलक हँ। बीतल सांझ भेल बिहार केबिनेटक बैसार मेँ बिहार मेँ डीजल पर लगाओल गेल कर के 18% से घटा के 16% कऽ देल गेल हँ। आब मिथिला क्षेत्रक मुजफ्फरपुर मेँ 49. 15 रुपये,समस्तीपुर मेँ 49. 38 रुपये,सीतामढ़ी मेँ 49. 33 रुपये आ दरभंगा मेँ 49. 72 रुपये भेटत।
 केँद्र सरकार द्वारा डीजल पर प्रति लीटर पांच रुपया बढ़ेबाक बाद मिथिला क्षेत्रक यात्री आ माल भाड़ा मेँ 20 से 25 प्रतिशतक कैल गेल छल हँ,आब देखबाक इ अछि जे आब इ बढ़ल भाड़ा कम होयत वा नहिँ ? बता दी जे डीजलक दाम बढ़लाक बाद मुजफ्फरपुर से समस्तीपुरक भाड़ा 40 से 45 रुपया,दरभंगा से मुजफ्फरपुरक भाड़ा 45 से 55 रुपया,सीतामढ़ी से मुजफ्फरपुरक भाड़ा 50 से 60 रुपया,पूर्णिया से मुजफ्फरपुरक भाड़ा 200 से 235 रुपया,बेगूसराय से मुजफ्फरपुरक भाड़ा 60 से 72 रुपया तक बढ़ा देल गेल हँ!
 केँद्र सरकार द्वारा डीजल पर प्रति लीटर पांच रुपया बढ़ेबाक बाद मिथिला क्षेत्रक यात्री आ माल भाड़ा मेँ 20 से 25 प्रतिशतक कैल गेल छल हँ,आब देखबाक इ अछि जे आब इ बढ़ल भाड़ा कम होयत वा नहिँ ? बता दी जे डीजलक दाम बढ़लाक बाद मुजफ्फरपुर से समस्तीपुरक भाड़ा 40 से 45 रुपया,दरभंगा से मुजफ्फरपुरक भाड़ा 45 से 55 रुपया,सीतामढ़ी से मुजफ्फरपुरक भाड़ा 50 से 60 रुपया,पूर्णिया से मुजफ्फरपुरक भाड़ा 200 से 235 रुपया,बेगूसराय से मुजफ्फरपुरक भाड़ा 60 से 72 रुपया तक बढ़ा देल गेल हँ!
 बीतल काल्हि मिथिला राज्य संघर्ष समिति के तत्वावधान मेँ क्षेत्रीय विकास संघर्ष समिति सकरी रेलवे जंक्शन परिसर मेँ नरेँद्र झाक अध्यक्षता मेँ धरनाक कार्यक्रम आयोजित कैल गेल। मुख्य वक्ता डा॰ बैद्यनाथ चौधरी बैजू अपन संबोधन मेँ कहलैथ जे जनगणना मेँ मैथिली,संविधान मेँ मैथिली चाही। भीख नहिँ अधिकार चाही,पृथक मिथिला राज्य चाही।
 मिथिला क्षेत्रक विकास तखने टा संभव अछि जखन मिथिला राज्य बनि जाओत।
 11 सूत्री मांग के लऽ आयोजित धरना मेँ वक्ता सभक मुख्य मांग सकरी के अनुमंडलक दर्जा भेटय,समस्तीपुर-जयनगर तक दोहरी रेलखंडक निर्माण,मनीगाछी आ पंडौल स्टेशन के दर्जा बढ़ाबय,मिथिला राज्यक निर्माण आदि शामिल छल। धरना कार्यक्रम मेँ बुचरु पासवान,मुखिया जीवकांत मिश्र,मदन यादव,मो॰ याकुब,एजाज अहमद संगे सैकड़ो लोक धरना मेँ शामिल छलैथ।
 मिथिला क्षेत्रक विकास तखने टा संभव अछि जखन मिथिला राज्य बनि जाओत।
 11 सूत्री मांग के लऽ आयोजित धरना मेँ वक्ता सभक मुख्य मांग सकरी के अनुमंडलक दर्जा भेटय,समस्तीपुर-जयनगर तक दोहरी रेलखंडक निर्माण,मनीगाछी आ पंडौल स्टेशन के दर्जा बढ़ाबय,मिथिला राज्यक निर्माण आदि शामिल छल। धरना कार्यक्रम मेँ बुचरु पासवान,मुखिया जीवकांत मिश्र,मदन यादव,मो॰ याकुब,एजाज अहमद संगे सैकड़ो लोक धरना मेँ शामिल छलैथ।
 पूथक राज्य बिना मिथिलाक विकास असंभव अछि,इ बात अखिल भारतीय मिथिला राज्य संघर्ष समिति केर महासचिव डा॰ बैजनाथ चौधरी बैजू बीतल काल्हि दरभंगाक कुशेश्वरस्थान प्रखण्ड मुख्यालय पर मिथिला राज्यक मांग के लऽ आयोजित एकदिवसीय धरना के संबोधित करैत कहलैथ। धरना के संबोधित करैत मणिकांत झा कहलैथ जे मिथिला राज्यक लेल सभ लोककेँ दलगत भावना सऽ ऊपर उठि के एकजुटता से संघर्ष करबाक चाही। बुचरु पासवान अपन संबोधन मेँ मिथिला मेँ दस हजार से बेसी पोखैर पर कहलैथ जे मिथिला राज्य बनलाक बाद एतेक रास पोखैर से बहुतो रोजगार उपजत जाहि से मैथिल के रोजी-रोटी लेल आन प्रदेश नहिँ जाय पड़तन। कार्यक्रमक अध्यक्षता बाबूकांत चौधरी कैलैथ। धरना मेँ सैकड़ो मिथिला राज्यक प्रेमी उपस्थित छलैथ।
 बीतल काल्हि बेगूसरायक बछवाड़ा जंक्शन लग दिनक 11:15 बजे दानापुर-जयनगर इंटरसीटी एक्सप्रेसक दू टा बोगी पटरी से उतरि गेल जाहि कारणवश दर्जनोँ यात्री घायल भऽ गेलैथ हँ जिनका नजदीकक अस्पताल मेँ भर्ती कराओल गेल हँ। घटनाक बाद बछवाड़ा-समस्तीपुर आ बछवाड़ा-हाजीपुर रेलखंड पर परिचालन घंटो धरि बाधित रहल। बछवाड़ाक स्टेशन अधीक्षक सुधीर रायक संगे आरपीएफ,जीआरपी,बीडीओ आ थानाध्यक्ष घटनास्थलक दौरा केलैथ। घटनाक कारणे 53132 मुजफ्फरपुर-सियालदह,55538 समस्तीपुर-कटिहार,15210 अमृतसर-सहरसा संगे बहुतो गाड़ी जतय-ततय ठाढ़ रहल। रेल अधिकारी सभ अखन धरि किछु बतायबा से बचि रहल छैथ।
 बता दी जे 13226 अप दानापुर-जयनगर इंटरसीटी दिनक सवा ग्यारह बजे बछवाड़ा से दलसिँहसरायक लेल प्रस्थान केलक। स्टेशन से कनिके आगू ट्रैक बदलबाक स्थान,कैची मोड़ पर बोगी संख्या 08152 एसी आ गार्ड बोगी 92725 पटरी से उतरि गेल। चालक खतरा के भपैँत गाड़ी के तुरंत रोकि देलक,जाहि से एकटा पैघ दुर्घटना होबय से बचि गेल। घंटो बाद दुर्घटनाग्रस्त दुनू बोगी के छोड़ि रेल अपन गंतव्य दिस प्रस्थान केलक।
 बता दी जे 13226 अप दानापुर-जयनगर इंटरसीटी दिनक सवा ग्यारह बजे बछवाड़ा से दलसिँहसरायक लेल प्रस्थान केलक। स्टेशन से कनिके आगू ट्रैक बदलबाक स्थान,कैची मोड़ पर बोगी संख्या 08152 एसी आ गार्ड बोगी 92725 पटरी से उतरि गेल। चालक खतरा के भपैँत गाड़ी के तुरंत रोकि देलक,जाहि से एकटा पैघ दुर्घटना होबय से बचि गेल। घंटो बाद दुर्घटनाग्रस्त दुनू बोगी के छोड़ि रेल अपन गंतव्य दिस प्रस्थान केलक।
 आगामी 13 सितंबर के क्षेत्रीय विकास संघर्ष समिति,सकरी केर तत्वाधान मेँ अप्पन 11 सूत्री मांग लऽ सकरी रेलवे जंक्शन पर विशाल धरनाक आयोजान कैल जाओत। अहि मेँ मुख्य वक्ता डा॰ बैजनाथ चौधरी बैजू आ विशिष्ट अतिथि डा॰ बुचरु पासवान हेतैथ। 11 सूत्री मांग मेँ सकरी के अनुमंडल बनाओल जाय,सकरी चीनी मिल चालू करबा लेल,सकरीक सरकारी अस्पतालक के जीर्णोद्दार करबा लेल,सकरी-निर्मली-लौकहा-झंझारपुर रेलखंड के बड़ी रेलखंड मेँ बदलबा लेल आ प्रस्तावित समस्तीपुर-दरभंगा दोहरी रेलखंडक जयनगर तक विस्तार करय के मांग प्रमुख अछि। इ जानकारी संघर्ष समिति के संयोजक संगे पूर्व मध्य रेल समस्तीपुरक रेलवे उपभोक्ता सलाहकार समिति के सदस्य नरेँद्र झा देलैथ हँ।
 मिथिला राज्य केर मांग कऽ लऽ बीतल काल्हि सहरसाक आयुक्त कार्यालयक समक्ष एकदिवसीय धरना देल गेल। धरनाक अध्यक्षता पूर्व विधायक संजीव कुमार झा कयलैथ। अखिल भारतीय मिथिला राज्य संघर्ष समितिक अंर्तगत भेल धरना के संबोधित करैत समितिक राष्ट्रीय अध्यक्ष बैजनाथ चौधरी बैजू कहलैथ जे मिथिला राज्य समयक मांग अछि,देश मेँ आजादीक बाद जे किछु विकास भेल हँ ओय से सभटा क्षेत्र एकसमान लाभान्वित नहिँ भेल हँ। जे राज्य पहिने विकसित छल ओकरे आओर विकसित कैल गेल आ अविकसित क्षेत्रक स्थिति दिनानुदिन बदतर भेल गेल। मिथिला राज्यक निर्माण कऽ अय क्षेत्र के आर्थिक दृष्टिये स्वाबलंबी आ गौरवशाली बनौनाय हमर लक्ष्य अय। वक्ता सभ अपन संबोधन मेँ कहलैथ जे एनएच 57 बनलाक बाद विभक्त मिथिला एक भऽ गेल हँ,अय भौगोलिक एकीकरण से आब मिथिला राज्य बनला पर एकर आर्थिक,सामाजिक,भाषिक आ सांस्कृतिक विकास कम समय मेँ होय के प्रबल संभावना बनि गेल हँ,संगे वक्ता सभ प्रधानमंत्री आ गृहमंत्री से मांग कयलैथ जे मिथिला के अलग राज्यक दर्जा दऽ मिथिलावासी के चिरप्रतीक्षित कामना के जल्द से जल्द पूर्ण कैल जाय। अय धरना मेँ सैकड़ो मिथिला राज्यक समर्थक उपस्थित छलैथ।
 Powered by Blogger. 